གས་དགོས་ཏེ།དེ་ཡང་སྔར་ཐུན་མོང་གི་ལམ་སྟོན་པའི་སློབ་དཔོན་དེར་རྡོ་རྗེ་ཐེག་པའི་དབང་ལ་སོགས་པ་སྦྱིན་ནུས
པའི་མཚན་ཉིད་དང་ལྡན་ན་ནི་དེས་འཐུས་ལ།གལ་ཏེ་མི་ལྡན་ཕྱིན་སློབ་དཔོན་གཞན་ཚོལ་དགོས་ཀྱི་ཕྱོགས་ཞེ་ན་ཙམ་གཙོ་བོར་བྱས་པས་ནི་རང་གཞན་གཉིས་ཀ་ཕོང་པའི་རྒྱུ་ལས་དགོས་པ
གཞན་མེད་པའི་ཕྱིར་དེ་ལྟར་མི་བྱའོ།།མཚན་ཉིད་དེ་ཡང་རང་རང་གི་འདོད་ཞེན་གྱིས་སྦྱར་བ་ཙམ་མ་ཡིན་པར་གསང་ཆེན་རྡོ་རྗེ་ཐེག་པའི་རྒྱུད་སྡེ་ནས་བཤད་པའི་སློབ་དཔོན་གྱི་མཚན་ཉིད་རང་བཞིན་བརྒྱད་

ལྡན་ནམ།དེ་ཉིད་བཅུ་ལྡན་ལྟ་བུ་དང་།སློབ་མའི་མཚན་ཉིད་ཆོས་དྲུག་ལྡན་ལྟ་བུ་ཞིག་དགོས་སོ།།དེས་ཀྱང་དེ་ཉིད་བསྟེན་པའི་ཚུལ་ཐུན་མོང་དུ་གྱུར་པ་རྣམས་གོང་དུ་སྨོས་པ་ལྟར་དང་།ཐུན་མོང།
མ་ཡིན་པ་རྣམས་ཀྱང་ཇི་རིགས་པར་ངེས་པར་བྱས་ནས་དམ་པ་གོང་མ་རྣམས་ཀྱི་རྣམ་ཐར་བཞིན་རྡོ་རྗེ་སློབ་དཔོན་གྱི་ཐུགས་སྐད་ཅིག་ཀྱང་མི་དཀྲུག་པར་བསྟེན་དགོས་ཀྱི།རང་བཞིན་དུ་བག་མེད
པ་བྱས་ན་ནི་ལམ་འདི་ཁེ་ཉེན་གཉིས་ཀ་ཆེ་བའི་ལམ་ཡིན་པའི་ཕྱིར་དངོས་གྲུབ་ཐོབ་པ་ལྟ་ཅི་སྨོས་ཏེ།ངན་སོང་དུ་འགྲོ་བ་ལའང་ཚེགས་ཡོད་པ་མ་ཡིན་ནོ།དེས་ན་བྱ་སྤྱོད་གང་ཡང་དྲན་པས
ཟིན་བཞིན་བྱེད་དགོས་ཏེ།དེ་ཡང་དབང་ལ་སོགས་པའང་འཕྲལ་རྫོགས་མི་བགྱིད་པར་སྔོན་ནས་སྐན་གསན་དབབ་ཏེ་རིམ་བཞིན་ཞུ་བ་དང་།དབང་སོ་སོའི་དབང་དོན་གྱི་ཡེ་ཤེས་ངོ་འཕྲོད་དེས་
བྱེད་པ་དང་།།དབང་སྲོག་དམ་ཚིག་གི་འཛིན་པའི་ཕྱིར་རྩ་བ་དང་ཡན་ལག་གི་དམ་ཚིག་རྣམས་ཤེས་པར་བྱས་ནས་ཚུལ་བཞིན་བསྲུང་བ་རྣམས་ནི་ལམ་འདིའི་སྲོག་ཤིང་ལྟ་བུ་ཡིན་པས་སྦོམ་པོར
དུ་མ་སོང་བ་ཞིག་གལ་ཆེའོ།དེ་ནས་གོང་དུ་སྨོས་པའི་ཡན་ལག་གི་དོན་ལ་འཇུག་པ་ལས།དང་པོ་རྡོ་རྗེ་སེམས་དཔའི་སྒོམ་བཟླས་ལ་གནད་རྣམ་པ་བཞི་ཡོད་དེ།རྡོ་རྗེ་སེམས་དཔའ་མངོན་

རྟགས་བཞན་བཤགས་པ་བྱེད་པའི་ཡུལ་དབང་པོའི་ཚུལ་དུ་སྒོམ་པ་ནི་གཉེན་པོ་རྟེན་གྱི་སྐྱོབས།དེའི་ཐུགས་ཀར་སྔགས་ཕྲེང་འཁོར་བ་ལས་འོད་ཟེར
སྤྲོ་བསྡུས་དོན་གཉིས་བྱས་ཏེ་སླར་ཡང་བདུད་རྩི་འོ་མའི་རྒྱུན་བཞིན་བབས་པས་རང་གཞན་རྣམས་ཀྱིས་དུས་གསུམ་དུ་སྒོ་གསུམ་དང་འབྲེལ་བའི་མི་དགེ་བའི་ལས་ཅི་བསགས་པ་རྣམས
ཀྱི་སྡིག་སྒྲིབ་དང་རྣམ་སྨིན་ནད་གདོན་ལ་སོགས་པ་དང་བཅས་ཏེ་དྲི་མ་ཆུས་བཀྲུས་པ་བཞིན་དུ་སྦྱང་བར་བསམ་པ་ནི་གཉེན་པོ་ཀུན་ཏུ་སྤྱོད་པའི་སྟོབས་དང་།རྟེན་གྱི་དྲུང་དུ་རང་གིས་བསགས་པའི
ཉེས་ལྟུང་རྣམས་ལ་ཁོག་ཏུ་དུག་སོང་བ་ལྟ་བུའི་གནོད་འགྱོད་དྲག་པོ་དང་བཅས་ཏེ་མི་གསང་མི་སྦེད་པར་ཉེས་པའི་དངོས་པོ་བརྗོད་དེ་བཤགས་པ་ནི་ཉེས་བྱས་སུ་ན་འབྱིན་གྱི་སྟོབས།སྔོན་ཆད་ནི
བདག་ཅག་གིས་མ་ཤེས་པའི་དབང་དུ་སོང་ནས་ཉེས་པ་དེ་དག་སྤྱད་ལགས་ཀྱང་དེང་ཕྱིན་ཆད་སྲོག་ལ་བབས་ཀྱང་སྡིག་པའི་ལས་དེ་ལྟ་བུ་མི་བགྱིད་དོ་སྙམ་པ་ནི་ཕྱིན་ཆད་སྡོམ་པའི་སྟོབས་སམ།།
སོར་ཆུད་པའི་སྟོབ་ཉིད་ཡིན་ཏེ་ཕྱི་མ་འདི་ཉིད་ཤིན་ཏུ་གལ་ཆེ་བའི་ཕྱིར་མེད་དུ་མི་རུང་ངོ་།དེས་ན་ཚུལ་འདི་དག་ཡིད་ལ་ངེས་པར་བྱས་ནས་ངག་ཏུ།ཨཱཿབདག་ཉིད་ཐ་མལ་སྤྱི་བོ་རུཿསོགས་ནས།།

ཀྱང་གང་དག་པར་མཛད་དུ་གསལ།ཞེས་པའི་བར་གཞུང་ལྟར་བརྗོད།སྐབས་འདིར་ཡི་གེ་བརྒྱ་པ་འབུམ་ཟེར་བཟླ་བའང་འདིར་མི་གསལ་ཡང་གོང་མའི་ཕྱག་རྒྱུན་ལྟར་སྒྲུབ་དགོས་པ་ཡན་ན།
གཉིས་པ་ཕྲ་གསུམ་གྱི་མཎྜལ་འབྲབུལ་བ་ལ་སྤྱིའི་ཚུལ་འདི་དང་མི་འདྲ་ཙམ་ཡོད་ཅིང་།རྣམ་དབྱེ་རྒྱས་པ་རྒྱ་བོད་ཀྱི་རྣམ་པཤད་ཆེན་མོ་རྣམས་ལ་བལྟམ་ནུས་ཀྱང་ཁོ་བོས་བྱས་པའི་རྣམ་པཤད་ཐུང་དུ་
དེ་ཙམ་ཞིག་ཅེ་ནས་ཀྱང་ངེས་དགོས་ལ།འདིར་སྐུ་གསུམ་གྱི་མཎྜལ་གསྔལ་ལས།དང་པོ་ནི།མཎྜལ་གྱི་གཞི་རབ་གསེར་དངུལ།འབྲིང་ཟངས་ལྕགས།ཐ་མས་ཀྱང་རྡོ་ཤིང་ལ་སོགས
པའི་སྡེབ་ཁོད་སྙོམས་པར།བྱི་དོར་ལེགས་པར་བྱས་ཏེ་བབྱུང་དང་།དྲི་བཟང་གིས་ཆག་ཆག་བཏབ་པར།རབ་གཡུ་བྷ་རུ་ལ་སོགས་རིན་པོ་རྗེ།འབྲིང་ཨ་བར་སྦྱར་གསུམ་སོགས་སྨན
འདྲས།ཐ་མས་ཀྱང་ནས་འབྲས་སོགས་འབྲུ་ཚོམ་བཀོད་པ་དམིགས་རྟེན་དུ་བྱས་ནས་བསམ་པར་བྱ་བ་ནི་ཚངས་པའི་གནས་ནས་མནར་མེད་ཡན་ཆད་མཐའི་ལྕགས་རི་ཚུན་ཆད་ཀྱི་འཇིག་རྟེན་འདིལ
གླིང་བཞི་པའི་འཇིག་རྟེན་གཅིག་ཅེས་གྲགས་ཏེ།དེ་འདྲ་བ་སྟོང་ལ་སྟོང་དང་པོ་སྤྱི་ཕུད་ཀྱི་འཇིག་རྟེན།དེ་འདྲ་སྟོང་ལ་སྟོང་གཉིས་བར་མའི་འཇིག་རྟེན།དེ་སྟོང་ལ་སྟོང་གསུམ་གྱི་སྟོང་ཆེན་པོ།།

མི་འཇེད་ཀྱི་འཇིག་རྟེན་ཞེས་བྱ་སྟེ་སོ་སོར་ཕྱེན་གླིང་བཞི་པའི་འཇིག་རྟེན་བྱེ་བ་ཕྲག་བརྒྱ་སྟེ།ཟེར་འབུམ་གཅིག་ཡོད་པ་ཡིན་ནོ།དེ་དག་འབུལ་བ་ནི་ཕྱིའི་ཞིང་ཁམ་
མཎྜལ་དུ་འབུལ་བ་ཡིན་སྟེ།འབུལ་ཡུལ་ཀྱང་སྤྲུལ་པའི་སྐུ་ཡིན་པའི་ཕྱིར་སྦྲུལ་སྐུའི་མཎྜལ་ཞེས་བྱའོ།དེ་བཞིན་ཏུ་གཉིས་པ་ནི།ནང་རང་གི་ཕུང་ཁམས་སྐྱེ་མཆེད་མཎྜལ་དུ་འབུལ་བ་སྟེ།དེ་
ལ་ཕུང་ཁམས་ཀྱི་གོ་བ་སྤྱིར་བཏང་གི་སྟེང་ནས་དཔྱད་ན་རྣམ་དབྱེ་རྒྱ་ཆེ་བ་ཞིག་འབྱུང་ཡང་།འདིར་རང་ལུས་ཙམ་ལ་སྦྱར་བའི་ཕྱིར།དེ་ལྟར་སྨོས་ན།པགས་པ་དབང་ཆེན་གསེར་གྱི་ས་གཞི།ཁྲག
དཱི་བཟང་གི་ཆག་ཆག་ཡན་ལག་བཞི་གླིང་བཞི།ཉིང་ལག་རྣམས་གླིང་ཕྲན།མིག་གཉིས་ཉི་ཟླ།དབང་ཡུལ་གཞན་རྣམས་མཆོད་པའི་ལྷ་མོ་རྣམས་སུ་མོས་ནས་ཁ་ཙམ་མ་ཡིན་པར་བློས་
ལིང་བསྒྱུར་གྱིས་འབུལ་བར་བྱ་སྟེ།འབུལ་ཡུལ་ཡང་གཙོ་བོར་ལོངས་སྐུའི་ལྷ་ཚོགས་རྣམས་ལ་དེ་ཉིད་འཐོབ་པའི་ཕྱིར་འབུལ་བ་ཡིན་པས་ན་ལོངས་སྐུའི་མཎྜལ་ཞེས་བྱའོ།།གསུམ་པ་ནི།།
གསང་བ་ཆོས་དབྱིངས་གདོད་མའི་གཞི་ལ་རིག་པའི་སྟང་ཆ་ཡེ་ཤེས་ལྔ་ལ་སོགས་པའི་ཚོམ་བུ་བཀོད་དེ་དབྱིངས་དང་ཡེ་ཤེས་ཟུང་དུ་འཇུག་པའི་སངས་རྒྱས་ཆོས་ཀྱི་སྐུ་ལ་གཉིས་སུ་མེད་པའི་ཚུལ

གྱིས་འབུལ་བ་སྟེ་རྒྱུ་མཚན་དེའི་ཕྱིར་ཆོས་སྐུའི་མཎྜལ་ཞེས་བྱའོ།དེ་ལྟར་ན་སྐུ་གསུམ་གྱི་དབྱེ་བ་དེ་ལྟར་ངེས་པར་བྱས་ནས་འཁོར་གསུམ་མི་དམིགས་པའི་སེམས་བསྐྱེད་ཀྱི་འཕེན་པ་དང་བཅས་དག་ཏུ།
ཨོཾ་ཨཱཿཧཱུྃ།སྟོང་གསུམ་མི་མཇེད་བྱེ་བ་ཕྲག་བརྒྱའི་ཞིང་།སོགས་ནསོོ།སྐུ་གསུམ་ཡོངས་རྫོགས་དངོས་གྲུབ་སྩལ་དུ་གསོལཿཞེས་པའི་བར་བརྒྱ་སྟོང་ཁྲི་འབུམ་སོགས་གང་ནུས་སུ་བསགས
པར་བྱའོ།གསུམ་པ་བླ་མའི་རྣལ་འབྱོར་ལོ།ཚོགས་ཞིང་གསོལ་བཏབ་ནས་སྤྱན་འདྲེན་པ་དང་།ཡན་ལག་བདུན་པ་ཕུལ་ནས་གསོལ་བ་ཕུར་ཚུགས་སུ་འདེབས་པ་དང་།མཐར་དབང
བཞི་བླང་ནས་ཚོགས་ཞིང་བསྡུ་བ་སྟེ་གསུམ་ལས།དང་པོ་ལའང་གཉིས་ལས་ཚོགས་ཞིང་གསལ་བ་ནི།ཨེ་མ་ཧོཿསྲིད་ཞི་སྟོང་གསལ་ཆོས་ཀྱི་དབྱིངས་ཆེན་པོཿསོགས་ནས།མ
བསྐྱེད་ཡེ་རྫོགས་ཆུ་ཟླ་ལྟ་བུར་གསལ།ཞེས་པའི་བར་གྱི་དམིགས་དོན་ལྟར་འདོན་སྒོམ་ཟུང་དུ་ཆུད་པར་བྱེད་པ་སྟེ།དེ་ཡང་མ་ཧཱ་གུ་རུ་པདྨ་ས་མ་བྷ་ཝ་ཉིད་དུས་གསུམ་གྱི་རྒྱལ་བ་མ་ལུས་པ་འདུས
པའི་སྤྱི་གཟུགས་ཉིད་དུ་ཤེས་པ་དང་།དེའི་སྒྲ་དགེ་འདུན།གསུང་དམ་ཆོས།ཐུགས་སངས་རྒྱས་ཏེ་དཀོན་མཆོག་གསུམ་འདུས་སུ་ཤེས་པ་དང་།རྒྱུད་སྡེ་མ་ལུས་པའི་དཀྱིལ་འཁོར་གྱི་ལྷ

ཆགས་རྣམས་ཀྱང་གང་ག་ཡ་ཤས་ཆེན་པོའི་རྣམ་པར་རོལ་པའི་བྱེ་བྲག་ལས་ཐ་དད་པ་མེད་པའི་ཕྱིར་དཀྱིལ་འཁོར་ཀུན་གྱི་དབང་ཕྱུག་དམ་པར་ཤེས་པ་སྟེ།ཚུལ་དེ
ལྟ་བུའི་གུ་རུ་རིན་པོ་ཆེ་གང་གི་སྐུའི་ཐ་གྲུ་རྣམས་སུ་རྒྱ་བོད་ཀྱི་རིག་འཛིན་རྣམས་དང་།དཔའ་བོ་མཁའ་འགྲོ་ཆོས་སྐྱོང་སྲུང་མ་དང་བཅས་པ་རྣམས་ཀྱང་བཀྲ་ལམ་གྱིས་གསལ་བའི་ལྷ་ཚོགས་ཐམས་ཅད་ཀྱི་གནས།
གསུམ་གྱི་ཡི་གེ་ལས་འོད་ཟེར་འཕྲོས་པས་རང་བཞིན་གྱི་གནས་ནས་བསྒོམ་པ་དང་འདྲ་བའི་ཡེ་ཤེས་པ་སྤྱན་དྲངས་ཏེ་རྒྱ་མཚོ་ཆེན་པོ་ལ་ཁ་ཆར་བབས་པ་བཞིན་དབྱེར་མེད་དུ་འདྲེས་པར་བསམ་ཏེ།གཉིས་པ
སྤྱན་འདྲེན་དངོས་ནི།ཧཱུཾ་ཨོཾ་རྒྱན་ཡུལ་གྱི་ནུབ་བྱང་འཚམསཿསོགས་ནས།དངོས་གྲུབ་སྩོལ་གྱི་བར་ཏེ་ཚིག་དོན་ཡ་མ་བྲལ་བར་འདོན་སྒོམ་བྱ་བའོ།གཉིས་པ་ལའང་གཉིས་ལས།དང་པོ་ཡན
ལག་བདུན་པ་འབུལ་བ་ནི།ཐུན་མོང་དུ་རང་ལུས་དཔག་མེད་དུ་སྤྲུལ་ནས་ཕྱག་འཚལ་བ་དང་།དངོས་བཤམས་ཡིད་སྦྲུལ་གྱི་མཆོད་ཚོགས་འབུལ་བ།སྒོ་གསུམ་གྱི་ཉེས་ལྷུང་བཤགས་པ།རང
གཞན་གྱི་དགེ་རྩ་ལ་རྗེས་སུ་ཡི་རངས་པ།རྒྱལ་བ་སྲས་བཅས་ལ་ཆོས་ཀྱི་འཁོར་ལོ་བསྐོར་བར་བསྐུལ་པ།དེ་རྣམས་སྐུ་མྱ་ངན་ལས་མི་འདའ་བར་འགྲོ་ངོར་རྟག་པར་བཞུགས་པའི་གསོལ་

འདེབས་པ།དུས་གསུམ་གྱི་དགེ་ཚོགས་འགྲོ་བའི་དོན་དུ་བསྔོ་བ་སྟེ་གོ་དོན་འདི་ལྟར་དེས་དགོས་ཤིང་།འདི་གའི་ཐུན་མོང་མ་ཡིན་པ་རང་གཞུང་ན་གསལ་བ་ལྟར་ཏེ།དེས་ན་དོན་ལ་བསམ་བཞན་
ངག་ཏུ།ཞིང་རྡུལ་གྲངས་མཉམ་གུས་ཕྱག་འཚལཿསོགས་ནས།འཚང་རྒྱ་ཤོག།ཅེས་པའི་བར་གང་ནུས་བརྗོད།དེ་ནས་གཉིས་པ་གསོལ་བ་གདབ་པ་ནི།གུ་རུ་རིན་པོ་ཆེ་ལ་བློ་ལིངས་ཀྱིས་
བཀལ་ཏེ།སྒྱིད་སྡུག་ལེགས་ཉེས་ཅི་མཛད་ཁྱེད་རང་མཁྱེན་སྙམ་པའི་ངང་ནས།ཀྱི་བླ་མ་རིན་པོ་ཆེ།སོགས་ནས།བདག་གྱུར་ཅིགཿཅེས་པའི་བར་གང་ནུས་དང་གཙོ་བོར་གསོལ་འདེབས་ཀྱི
བསྙེན་པ་ཉིད་ཆུ་བོའི་རྒྱུན་བཞིན་བར་མ་ཆད་དུ་བཟླ་བར་བྱའོ།།གསུམ་པ་ལའང་གཉིས་ལས།དང་པོ་དབང་བཞི་ལེན་པའི་དམིགས་པ་ནི།གུ་རུའི་སྐུའི་ངོ་བོ་སྤྱི་བོའི་ཨོཾ་ལས་བདུད་རྩི་དཀར་པོའི
རྒྱན་ཟླ་བཞུན་མ་ལྟ་བུ་བབས།རང་གི་སྤྱི་བོ་ནས་ཞུགས་ཏེ་ལུས་ཐམས་ཅད་མེར་གྱི་ཁེངས་པས་ལུས་ཀྱི་ནད་གདོན་སྡིག་སྒྲིབ་ཐམས་ཅད་དག་ནས།བུམ་པའི་དབང་ཐོབ་ཏེ་རྩྭ་ཁམས་བླ་མའི་སྐུ
རུ་དག་པར་བསམ།དེ་བཞིན་དུ་གུ་རུའི་གསུང་གི་ངོ་བོ་མགྲིན་པའི་ཨཿལས་བདུད་རྩི་དམར་པོ་མཚལ་ཞུན་ལྟ་བུ་བབས།རང་གི་མགྲིན་པར་ཞུགས་པ་སོགས་སྔར་ལྟར་ལས།ངག་གི་སྒྲིབ་པ་དག།གསང་།

དབང་ཟབ།རླུང་ཁམས་བླ་མའི་གསུང་དུ་དག་པར་བསམ།ཡང་གུ་རུའི་ཐུགས་ཀྱི་ངོ་བོ་ཧཱུཾ་ཡིག་སྔོན་པོ་ལས་བདུད་རྩིམཐིང་ཞུན་ལྟ་བུ་བབ་པ་སོགས་སྔར་ལྟར་ལས་ཡིད་ཀྱི་
སྒྲིབ་པ་དག་ནས་ཤེར་དབང་ཐོབ་ཏེ་ཐིག་ལེའི་ཁམས་བླ་མའི་ཐུགས་ཀྱི་ངོ་བོར་གྲོལ་བར་བསམ།སླར་ཡང་སྐུའི་ཆ་ཐམས་ཅད་ནས་བདུད་རྩི་འོད་ཟེར་དང་བཅས་པ་ཁ་དོག་སྐུ་ལྔ་བབ་པས་རང་གི་ལུས་ཁྱེན
པས།སྒོ་གསུམ་དུ་འཛིན་པའི་ཤེས་སྒྲིབ་དག་ནས་ཚིག་དབང་ཐོབ་ཏེ།སྣང་གསུམ་ཕྲ་བའི་བག་ཆགས་ཀྱི་ཁམས་ངོ་བོ་ཉིད་སྐུར་གྲོལ་བར་བསམ་པ་སྟེ།དེ་ལྟ་བུའི་དོན་དྲན་བཞིན་ངག་ཏུ།གུ་རུ་འི
སྲུ་ལས་བདུད་རྩིའི་རྒྱུནཿསོགས་ནས།སྐུ་བཞི་རྣམ་ཀུན་མཆོག་ལྡན་ཐོབཿཞེས་པའི་བར་བརྗོད།གཉིས་པ་ནི།དེ་ནས་བླ་མ་ཡང་འོད་དུ་ཞུ་སྟེ་རང་སེམས་དང་དབྱེར་མེད་དུ་གྱུར་པར་བསམ
ལ་ཅི་གནས་སུ་མཉམ་པར་འཇོག་ཅིང་མཐར་རྗེས་ཐོབ་ཀྱི་ཆ་ལ་སྣང་སྲིད་ཐམས་ཅད་བླ་མའི་དཀྱིལ་འཁོར་གྱི་ལམ་ཁྱེར་དང་མ་བྲལ་བར་བྱ་བ་དང་།བསྔོ་སྨོན་རྣམ་པར་དག་པས་རྒྱས་འདེབས་པ་ནི་གནང
གལ་པོ་ཆེའོ།འདི་ཙམ་གྱི་གཞུང་འདིར་བཤད་པའི་ཐུན་མོང་མ་ཡིན་པའི་སྔོན་འགྲོ་རྣམས་གྲུབ་ལ།གཞན་དུ་སྔ་འགྱུར་རང་ལམ་ལྟར་ན།ཉན་ཐོས་ཀྱི་དབང་ནས་རྣལ་འབྱོར་རྒྱུད་དབང་མན་འདུས་མདོའི།

གཞུང་ལྟར་བསྐུར་བའམ།དེ་ལྟར་མི་ནུས་པས་ཀྱང་གོང་སྨོས་ལྟར་སྒྱུ་འཕྲུལ་གྱི་ཕན་དབང་ཙམ་བསྐུར་བའི་རྗེས་ཐོག་དེར།བྱ་སྤྱོད་རྣལ་འབྱོར་གསུམ་གྱི་བསྙེན་པའང་ཅི་རིགས་པར་བཏང་ནས།
མངོན་རྟོགས་སོགས་ཀྱི་ཁྱད་པར་རྣམས་ཡིད་ལ་ངེས་པར་བྱས་ཏེ།དེའི་ཁོངས་སུ་འདིར་བཤད་པའི་ཐུན་མོང་མ་ཡིན་པའི་སྔོན་འགྲོ་རྣམས་ཀྱང་རྫོགས་པར་བགྱིས་ནས།སླར་ཉན་སྒོམ་སོགས་ནང
ནུས་པའི་དབང་རྣམས་ཇི་རིགས་པར་བསྐུར་ཏེ།བླ་མེད་ཀྱི་བསྐྱེད་རིམ་ཐུན་མོང་མ་ཡིན་པའི་ལམ་ཁྲིད་གདབ།དེ་ནས་ཟབ་དབང་གསུམ་དང་རྗེས་སུ་འབྲེལ་བའི་རྫོགས་རིམ་ཐུན་མོང་དང་།ཐུན་མོང
མ་ཡིན་པ་རྣམས་རིམ་བཞིན་སྟོན་པ་ནི་སྤྱིར་ཤེས་པར་བྱ་བའི་གནས་སོ།དེ་བཞིན་དུ་ཁྲིད་རྒྱབ་ལུང་གི་སྦྱོར་བའི་ལག་ལེན་ལྟར།དབང་ཁྲིད་དེ་དག་བྱེད་པ་ན་མདོ་རྒྱུད་ཀྱི་གཞུང་དེ་དང་དེ་དགོངས་འགྲེལ་དང
བཅས་པའི་བཀླག་ལུང་ཡང་ཞར་ལ་ཁྲིད་ལུང་སྐྲག་མའི་ལུགས་སུ་བྱས་ཏེ།སྤྲིན་ཁྲིད་རྫོགས་པའི་དུས་སུ་མདོ་རྒྱུད་མ་ལུས་པའི་དབང་ལུང་ཁྲིད་དང་བཅས་པ་རྫོགས་པར་འགྱུར་བའི་ལུགས་ཉིད་དུ་བྱས་ན
བསྟན་པ་རིན་པོ་ཆེ་སྐྱི་ལ་ཕན་ཞིང་རང་གི་རྒྱུད་འཛིན་རྣམས་ཀྱང་བླུན་པོ་ཉི་ཚེ་བར་མི་ལུས་པའི་དགོས་པ་ཡོད་དོ།མདོར་ན་སྔོན་འགྲོའི་རིམ་པ་དེ་དག་རྒྱས་བསྡུས་གང་ལྟར་ཡང་དངོས་གཞི་བསྐྱེད་རྫོགས་ཀྱི

ཁྲིད་ཉིད་མེད་དུ་མི་རུང་སྟེ།དེས་ན་དེ་སྨོས་པ་ལ་གཉིས་ལས།དང་པོ་བསྐྱེད་པའི་རིམ་པ་ལ།སྤྱིར་རྒྱུ་མ་རྡོར་པ་བསྐྱེད་རིམ་ལ་འཇུག་པའི་གཞི།རྐྱེན་མ་འཁྲུལ་པ་ཇི
ལྟར་སྒོམ་པའི་ལམ།འབྲས་བུ་རྣམ་པར་དག་པ་ཟུང་འཇུག་གི་གོ་འཕང་ལ་སྦྱོར་ཚུལ་ཏེ་གསུམ་གྱི་སྒོམ་ནས་འཆད་དགོས་ཀྱང་།འདིར་མདོར་བསྡུས་ནས་འཆད་པ་ལ་རྣམ་པ་གསལ་བ།རྣམ་དག
ན་པ།ང་རྒྱལ་བརྟུན་པ་སྟེ་གསུམ་ལས།དང་པོ་ནི་བསྐྱེད་རིམ་གྱི་ལག་ཁྲིད་དངོས་ཡིན་ལ།ཕྱི་མ་གཉིས་ནི་དེའི་ཡང་འགལ་སྤོང་མཐུན་སྒྲུབ་ཀྱི་སྒོ་ནས་བཞག་པའི་ཡན་ལག་ལྟ་བུར
ས་དགོས་སོ།།དེས་ན་དང་པོ་ལའང་དར་བཔེས་ཀྱི་ཡན་ལག་བདུན་དུ་ཡོད་དེ།འདི་ལྟར་ལྷ་ལ་སེམས་བཟུང་བ།འགྱུར་བའི་སྐྱོན་བཅོས་པ།ལྷ་དཔྲལ་བ།ལྷ་ལམ་དུ་སློང་བ།ལྷ
རང་སེམས་དང་བསྲེབ་སྟེ་ལྔའི་ཁོང་ནས་གམོ་ཐོབ་གོམས་བརྟན་མཐར་ཕྱིན་གྱི་ཉམས་ལྔ་མངོན་དུ་བྱེད་པ་ནི་སྔོན་འགྲོའི་ས་བཅད་ལྔ་དང་།ཏིང་འཛིན་རྣམ་གསུམ་སྔོན་དུ་འགྲོ་བ་ཅན་གྱི་ལྷ་དོན་ལ་སྦྱར་བ
་དངོས་གཞིའི་ས་བཅད་གཅིག་དང་།ཤེས་བྱ་བཅུ་དང་དམ་ཚིག་གི་གནས་དྲུག་ཏུ་བཞག་པའི་རྗེས་ཀྱིས་བཅད་གཅིག་སྟེ་བསྡོམས་པས་བདུན་ནོ།དེ་དག་ཀྱང་རིམ་པ་བཞིན་བྲིས་སྐུ་ལ་སོགས་པའི

སྣང་བརྙན་མདུན་དུ་བཞག་ནས་དེ་ལ་སེམས་མ་ཡེངས་པར་གཏད་དེ་ཡིད་ལ་བྱེད་པ་ནི་དང་པོ་དང་།སྤྱིའི་སྐྱོན་བདུན་དང་བྱེ་བྲག་ཏུ་འགྱུར་བའི་སྐྱོན་བཅུ་གཉིས་པོ་སོ་སོའི་གཉེན་པོ་ཐུན་མོང་མ་ཡིན་པ་བསྟེན
པའི་སྒོ་ནས་སྒོམ་པ་ནི་གཉིས་པ་དང་།རེ་འགའ་ལྷ་དང་།རེ་འགའ་སེམས་ཉིད་ཀྱི་དོན་ལ་མཉམ་པར་འཇོག་པ་སྟེ།དེ་གཉིས་རེ་མོས་སུ་སྒོམ་པ་ནི་གསུམ་པ་དང་།ལྷ་དེ་ལངས་འདུག་འབྱོན་བཞུད།
སོགས་སྤྱོད་ལམ་སྣ་ཚོགས་མཛད་པར་སྒོམ་པ་ནི་བཞི་པ་དང་།བསྒོམ་བྱའི་ལྷ་དང་སྒོམ་བྱེད་ཀྱི་སེམས་ཐ་དད་དུ་མེད་པར་ཤེས་ནས་ལྷ་དང་རང་གི་དེ་ཁོ་ན་ཉིད་རོ་གཅིག་པ་ལ་མཉམ་པར་འཇོག་པ་ནི་ལྔ་པ་སྟེ།
སྔོན་དུ་ངེས་པར་བྱ་བའི་ཡན་ལག་ལྔའོ།།དེ་ནས་ས་བཅད་དྲུག་པ་ནི་སྒྲུབ་པ་ལ་སོགས་པར་འཇུག་པའི་དུས་དངོས་སུ་ཉེ་བར་མཁོ་བའི་ཡོ་བྱད་རྣམས་ལྟ་གོན་བྱེད་གྲུབ་པ་ན་སྔོན་འགྲོ་རྣམས་ཇི་རིགས་པར
བཏང་སྟེ།མཚམས་དམ་པོར་བཅད་ནས།ཐོག་མར་རང་དང་མདུན་རྟེན་གྱིས་མཚན་པའི་ཕྱི་ནང་གི་ཆོས་ཐམས་ཅད་ལ་དངོས་པོ་དང་མཚན་མར་འཛིན་པའི་བློ་དེ་བཞིན་ཉིད་ཀྱི་ཏིང་ངེ་འཛིན་གྱིས་བཤིགས།
ཏེ།དེ་ནས་དེས་བུའི་དོན་མ་རྟོགས་པའི་སེམས་ཅན་ཐམས་ཅད་ལ་དམིགས་མེད་ཀྱི་སྙིང་རྗེ་ཆེན་པོ་ཀུན་སྣང་གི་ཏིང་ངེ་འཛིན་སྒོམ་ཞིང་།དེའི་རྗེས་སུ་ཆོས་གཟུགས་ཀྱི་སྐུ་གཉིས་མངོན་དུ་བྱེད་པའི་རྒྱུ་ཐུན

མོང་མ་ཡིན་པ་དེ་གཉིས་དབྱེར་མི་ཕྱེད་པའི་རང་རིག་ཉིད་ཐུགས་སྲོག་ཧཱུཾ་དང་ཧྲཱིཿལ་སོགས་པའི་རྣམ་པར་བསྒྱུར་ནས་སྒོམ་པ་ནི།འབྲས་བུ་རྒྱུའི་ཏིང་ངེ་འཛིན་ནམ།ཕྱག་རྒྱ